**Nadlimitná zákazka**

**Dynamický nákupný systém (ďalej len „DNS“)**

podľa § 58 – 61 zákona č. 343/2015 Z.z. o verejnom obstarávaní a o zmene a doplnení

niektorých zákonov v znení neskorších predpisov (ďalej len „zákon“)

 SÚŤAŽNÉ PODKLADY

**k zriadeniu dynamického nákupného systému**

Predmet zákazky:

**POTRAVINY A POTRAVINOVÉ VÝROBKY I**

[Názov tovaru/služby ktorý/á je predmetom zákazky]

V Bratislave, dňa

[Miesto a dátum overenia súťažných podkladov osobou

zodpovednou za vecnú a obsahovú stránku predmetu zákazky] **Beata MôCIKOVÁ**

 Ved. odd. stravovania a výživy Nem. Ružinov

 **Ing. Eugen BALOG**

 Ved. prevádzkového odboru UNB

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 [Meno, priezvisko a podpis osoby]

V Bratislave, dňa

[Miesto a dátum overenia súťažných podkladov za súlad so

zákonom č. 343/2015 Z.z. v znení neskorších predpisov] **Ing. Ján MLYNARČÍK**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 [Meno, priezvisko a podpis osoby zodpovednej

 za verejné obstarávanie]

V Bratislave, dňa

[Miesto a dátum podpisu súťažných podkladov

zodpovednou osobou verejného obstarávateľa]

**MUDr. Alexander MAYER, PhD., MPH, MHA**

Riaditeľ UNB

 \_\_\_\_\_\_\_\_\_\_\_\_\_\_\_\_\_\_\_\_­­­­­­\_\_\_\_\_\_\_\_\_\_\_\_\_

 [Meno a priezvisko s uvedením funkcie a

 podpis zodpovednej osoby obstarávateľa]

V Bratislave august 2022

Č.: R5-2.1 / 152-03 / 2022

OBSAH SÚŤAŽNÝCH PODKLADOV

Časť: A. POKYNY A VŠEOBECNÉ INFORMÁCIE

# I. VŠEOBECNÉ INFORMÁCIE

1. Identifikácia verejného obstarávateľa
2. Úvodné informácie o zriadení DNS
3. Predmet zákazky
4. Lehota na predkladanie žiadosti o účasť
5. Predkladanie žiadostí o zaradenie do DNS
6. Preukázanie splnenia podmienok účasti
7. Komunikácia a vysvetľovanie
8. Všeobecné informácie k webovej aplikácii JOSEPHINE

II. VYTVORENIE DNS A ZADÁVANIE ZÁKAZIEK V RÁMCI DNS

1. Zaradenie záujemcu do vytvoreného DNS
2. Zadávanie zákaziek v rámci DNS

III. PONUKY PREDKLADANÉ NA KONKRÉTNE ZÁKAZKY ZADÁVANÉ V RÁMCI DNS

1. Vyhotovenie a jazyk ponuky
2. Variantné riešenie
3. Mena a ceny uvádzané v ponukách, mena finančného plnenia
4. Zábezpeka ponuky

IV. PREDKLADANIE A VYHODNOCOVANIE PONÚK NA ZÁKAZKY ZADÁVANÉ V RÁMCI DNS

1. Oprávnenie predložiť ponuku
2. Predloženie ponuky a späťvzatie ponuky
3. Miesto a lehota na predkladanie ponúk
4. Lehota viazanosti ponúk
5. Otváranie ponúk
6. Vyhodnocovanie ponúk
7. Vysvetľovanie ponuky, odôvodnenie mimoriadne nízkej ponuky
8. Vylúčenie ponuky / uchádzača
9. Vyhodnocovanie návrhov na plnenie kritérií
10. Informácia o výsledku vyhodnocovania ponúk

V. UZAVRETIE ZMLUVY

1. Uzavretie zmluvy
2. Záverečné ustanovenia
3. Prílohy súťažných podkladov

Časť: B. OPIS PREDMETU ZÁKAZKY

Časť: C. OBCHODNO-DODACIE PODMIENKY PREDMETU ZÁKAZKY

PODMIENKY PRE NÁVRH KÚPNEJ ZMLUVY

NÁVRH KÚPNEJ ZMLUVY

##

ČASŤ A.

POKYNY A VŠEOBECNÉ INFORMÁCIE

## I. Všeobecné informácie

### 1. Identifikácia verejného obstarávateľa

Názov organizácie: **UNIVERZITNÁ NEMOCNICA BRATISLAVA**

Sídlo organizácie: **Pažítková 4, 821 01 Bratislava**

Zastúpený: **MUDr. Alexander Mayer, PhD., MPH, MHA,** riaditeľ UNB

IČO: **31 813 861**

IČ DPH: **SK 2021700549**

Bank. Spojenie: Štátna pokladnica

IBAN: IBAN SK58 8180 0000 0070 0027 9808

Kontaktná osoba: Ing. Ján Mlynarčík

Telefón: +421 2 48234088

E-mail: jan.mlynarcik@unb.sk

URL: [www.unb.sk](http://www.unb.sk)

Adresa stránky profilu kupujúceho (URL): <https://www.uvo.gov.sk/vyhladavanie-profilov/detail/8698>

Adresa stránky, priameho prístupu k dokumentácií VO: <https://josephine.proebiz.com/sk/tender/31171/summary>

Kontakt pre komunikáciu so záujemcami/uchádzačmi:

Elektronická komunikácia medzi verejným obstarávateľom, záujemcami alebo uchádzačmi bude prebiehať v systému JOSEPHINE, umiestnenom na webovej adrese:

<https://josephine.proebiz.com/>.

***(ďalej len „verejný obstarávateľ“ alebo „objednávateľ“)***

### 2. Úvodné informácie o zriadení DNS

Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom č. 343/2015 Z.z. o verejnom obstarávaní a o zmene a doplnené niektorých zákonov v znení neskorších predpisov (ďalej len „zákon“), prípadne inými všeobecne záväznými právnymi predpismi.

**Dynamický nákupný systém** je elektronický postup zadávania nadlimitnej zákazky. .Ide o „kvalifikačný systém dodávateľov“, ktorých bude verejný obstarávateľ vyzývať na predkladanie ponúk vo vyhlásených zákazkách. Systém je stále otvorený pre nových záujemcov, a tak aj v priebehu jeho trvania sa vedia noví záujemcovia prihlásiť a zapojiť do vyhlasovaných zákaziek. Záujemcovia, ktorí nie sú zaradení/kvalifikovaní v tomto systéme, nebudú môcť predložiť ponuku na čiastkové zákazky vyhlasované v systéme JOSEPHINE prostredníctvom ktorých bude verejný obstarávateľ realizovať nákup tovarov. Verejný obstarávateľ bude pri prijímaní žiadostí o účasť a zasielaní výziev na predloženie ponuky komunikovať so záujemcami prostredníctvom systému JOSEPHINE na webovom sídle: <https://josephine.proebiz.com>.

Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so zákonom o verejnom obstarávaní podľa svojich reálnych potrieb, t.j. v čase a rozsahu, ktorý mu je známy. Operatívnym zadávaním zákaziek chce verejný obstarávateľ podporiť účasť malých a stredných firiem vo verejnom obstarávaní.

**Hospodárske subjekty**, ktoré majú záujem dodávať tovar pre verejného obstarávateľa sú povinné zaslať žiadosť o účasť prostredníctvom systému JOSEPHINE.

**Záujemcom** sa rozumie hospodársky subjekt, ktorý v stanovenej lehote podal žiadosť o zaradenie do DNS.

**Žiadosť o zaradenie do DNS** – je žiadosť o zaradenie do procesu verejného obstarávania, ktorou záujemca preukazuje splnenie podmienok účasti a súčasne predkladá informácie o sortimente tovarov vo vzťahu k povahe predpokladaných nákupov, ktoré záujemca bežne ponúka na trhu v znení oznámenia o vyhlásení verejného obstarávania. Žiadosť o zaradenie do DNS je možné predkladať počas celej doby trvania DNS.

**Vytvorením DNS** – sa rozumie zverejnenie oznámenia o vyhlásení verejného obstarávania postupom užšej súťaže v zmysle § 59 ods. 2 zákona.

**Zriadením DNS** – sa rozumie okamih, keď verejný obstarávateľ oznámi záujemcom, ktorí doručili žiadosť o zaradenie do DNS v základnej lehote na podanie žiadostí, informáciu o vyhodnotení ich žiadostí podľa § 60 ods. 9 zákona.

**Základnou lehotou na podávanie žiadostí o zaradenie** sa rozumie lehota, ktorá je uvedená v oznámení o vyhlásení verejného obstarávania.

**Dodatočnou lehotou na podávanie žiadostí o zaradenie** sa rozumie doba počas trvania DNS, t. j. od jeho zriadenia do jeho ukončenia.

**Zákazkou** sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk všetkým zaradeným záujemcom.

**Lehotou na predkladanie ponúk** sa rozumie lehota na predkladanie ponúk v rámci vyhlásenej zákazky v zriadenom DNS. Verejný obstarávateľ uvedie lehotu na predkladanie ponúk vo výzve na predkladanie ponúk, ktorou vyhlási zákazku.

**Skrátená lehota na predkladanie ponúk** sa rozumie lehota na predkladanie ponúk v rámci vyhlásenej zákazky v zriadenom DNS. určená dohodou so záujemcami v súlade s § 61 ods. 4 ZVO. Verejný obstarávateľ smie použiť skrátenú lehotu na predkladanie ponúk len v prípade, že dôjde k dohode so všetkými záujemcami zaradenými do DNS. V takom prípade bude lehota na predkladanie ponúk vo výzve na predkladanie ponúk stanovená na minimálne 3 pracovné dni.

**Ponukou** sa rozumie ponuka záujemcu predložená do vyhlásenej zákazky.

**Elektronickým katalógom** sa rozumie elektronický zoznam tovarov, rozdelených do kategórií, ktoré sú predmetom zadávania zákaziek v rámci zriadeného DNS.

## 3. Predmet zákazky

* 1. Názov predmetu zákazky :

**Potraviny a potravinové výrobky I**

* 1. Opis predmetu zákazky :

Predmetom zákazky je zriadenie dynamického nákupného systému, ktorý bude slúžiť na zadávanie zákaziek na dodanie bežne dostupného tovaru, príslušných kategórií, ktorým sú „Potraviny a potravinové výrobky “ v rozsahu CPV kódov uvedených nižšie, vrátane dodania do miesta plnenia a poskytnutia všetkých súvisiacich služieb spojených s plnením.

Ide o nasledovné kategórie:

Kategória č. 1 Mrazené potraviny

Kategória č. 2 Mäso a mäsové výrobky

Kategória č. 3 Mlieko a mliečne výrobky

Kategória č. 4 Čerstvé ovocie a zelenina

Kategória č. 5 Zemiaky

Povaha predpokladaných nákupov v rámci dynamického nákupného systému a ďalšie informácie k predmetu zákazky sú uvedené v časti B. OPIS PREDMETU ZÁKAZKY týchto súťažných podkladov.

Zadávanie zákaziek v dynamickom nákupnom systéme sa uskutoční na základe výberu z predloženého elektronického katalógu, tzv. SPEED KATALÓG, ktorý je prístupný všetkým záujemcom a v ktorom je uvedená podrobná špecifikácia predmetu zákazky.

Verejný obstarávateľ si vyhradzuje právo v prípade potreby (vzniknutej situácie) zadať zákazku aj bez využitia výberu z elektronického katalógu.

Podrobné špecifikácie a požadované množstvá budú uvedené v jednotlivých výzvach v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE a v elektronickom katalógu.

Verejný obstarávateľ si vyhradzuje doručiť výzvu na predloženie ponuky na všetky tovary vybratej kategórie alebo len na vybratú časť tovarov príslušnej kategórie predmetu zákazky, podľa aktuálnej potreby, v dopredu neurčitých, nepravidelných intervaloch, ktoré budú závisieť od potrieb verejného obstarávateľa.

* 1. Rozsah predmetu zákazky :

Rozsah predmetu zákazky je definovaný CPV a vyžadovaným množstvom v elektronickom katalógu.

Konkrétny rozsah predmetu zákazky, ako aj jeho podrobná špecifikácia (vrátane konkrétnych produktov a ich množstiev), bude súčasťou elektronického katalógu a jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.

Miestom dodania sú stravovacie zariadenia v objektoch zdravotníckych zariadení Univerzitnej nemocnice Bratislava, na adrese:

* Nemocnica Ružinov, Ružinovská 6, 826 06 Bratislava,
* Nemocnica akad. L. Dérera, Limbová 5, 833 05 Bratislava,
* Nemocnica sv. Cyrila a Metoda, Antolská 11, 851 07 Bratislava,
* Nemocnica Staré Mesto, Mickiewiczova 13, 813 69 Bratislava,
* Špecializovaná geriatrická nemocnica, Krajinská 91, 825 56 Bratislava

Konkrétne miesto a termín plnenia čiastkových dodávok bude dohodnutý v konkrétnej výzve.

Termín plnenia je dohodnutý priebežne po dobu platnosti zmluvy v súlade s potrebami verejného obstarávateľa. Termín plnenia jednotlivých čiastkových dodávok tovaru je dohodnutý denne, okrem dní pracovného pokoja a štátnych sviatkov, s lehotou plnenia do 24 hodín od doručenia záväznej písomnej objednávky kupujúceho, resp. v lehote plnenia uvedenej v objednávke, nezávisle od dohodnutého miesta plnenia, po celú dobu platnosti zmluvy.

Spoločný slovník obstarávania (CPV) :

Hlavný predmet:

CPV: **15000000-8 Potraviny, nápoje, zelenina, ovocie, orechy**

Doplňujúce predmety:

1. Mrazené potraviny

CPV: **15896000-5 Hlbokozmrazené výrobky**

15221000-3 Mrazené ryby

15229000-9 Mrazené rybie výrobky

15331170-8 Mrazená zelenina

60000000-8 Dopravné služby (bez prepravy odpadu)

1. Mäso a mäsové výrobky

CPV: **15100000-9-Živočíšne výrobky, mäso a mäsové výrobky**

15130000-8-Mäsové výrobky

15111000-9-Mäso z hovädzieho dobytka

15112000-6-Hydina

15113000-3-Bravčové mäso

60000000-8 Dopravné služby (bez prepravy odpadu)

1. Mlieko a mliečne výrobky

CPV: **15500000-3 Mliečne výrobky**

15510000-6 Mlieko a smotana

15530000-2 Maslo

15540000-5 Syrárske výrobky

15550000-8 Mliečne výrobky rôznych druhov

60000000-8 Dopravné služby (bez prepravy odpadu)

1. Čerstvé ovocie a zelenina

CPV: **15300000-1 Ovocie, zelenina a súvisiace výrobky**

 60000000-8 Dopravné služby (bez prepravy odpadu)

1. Zemiaky

CPV: **15310000-4 Zemiaky a zemiakové výrobky**

 60000000-8 Dopravné služby (bez prepravy odpadu)

* 1. Predpokladaná hodnota zákazky (DNS) :

Predpokladaná hodnota všetkých zákaziek zadávaných v rámci dynamického nákupného systému za celé obdobie jeho trvania je **3 666.414,00**  **EUR bez DPH**.

* 1. Dĺžka trvania DNS, miesto plnenia a termín plnenia :

Dĺžkou trvania DNS sa rozumie doba na ktorú sa vytvára dynamický nákupný systém na zadávanie konkrétnych zákaziek je 24 mesiacov.

Miestom plnenia sa rozumie miesto dodania predmetu zákazky. Miestom dodania predmetu zákazky sú stravovacie zariadenia v nemocničných zariadeniach verejného obstarávateľa v Bratislave.

Termínom plnenia sa tiež rozumie lehota plnenia konkrétnej zákazky zadávanej v rámci DNS. Lehota plnenia bude uvedená v príslušnej výzve na predkladanie ponúk.

1. **Lehota na predkladanie žiadostí o účasť**

Základná lehota na predkladanie žiadostí o zaradenie do DNS je uvedená v oznámení o vyhlásení verejného obstarávania, ktorým sa vyhlásilo toto DNS**.**..

Dodatočná lehota na predkladanie žiadosti o zaradenie do DNS bude uvedená v Správe o zriadení DNS, ktorú verejný obstarávateľ zverejní v okamihu zriadenia DNS. Ide o dobu počas trvania zriadeného DNS, t.j. 24 mesiacov od okamihu zriadenia DNS.

Predkladanie ponúk v rámci vyhlásených zákaziek bude umožnené v zmysle zákona len zaradeným záujemcom. Verejný obstarávateľ bude vyhlasovať jednotlivé zákazky odoslaním výzvy na predkladanie ponúk všetkým zaradeným záujemcom naraz (zabezpečuje systém JOSEPHINE).

1. **Predkladanie žiadostí o zaradenie do DNS**

5.1 Spôsob a podmienky predkladania žiadostí o zaradenie do DNS

**Predkladanie žiadostí o zaradenie do DNS je umožnené len autentifikovaným hospodárskym subjektom (podmienka vyplývajúca z § 20 zákona.**

Autentifikáciu je možné vykonať týmito spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutárny zástupca danej obchodnej spoločnosti.

Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutárneho zástupcu danej obchodnej spoločnosti na kartu užívateľa po registrácii a prihlásení do systému JOSEPHINE.

Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutárneho zástupcu na kartu užívateľa po registrácii, ktorý je podpísaný elektronickým podpisom štatutárneho zástupcu, alebo prešiel zaručenou konverziou.

Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutárneho zástupcu aj splnomocnenou osobou, alebo prešla zaručenou konverziou.

Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

e) počkaním na autentifikačný kód, ktorý bude poslaný na adresu sídla obchodnej spoločnosti do rúk štatutárneho zástupcu a uchádzača v listovej podobe formou doporučenej pošty. Lehotou na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

Autentifikovaný uchádzač si po prihlásení do systému JOSEPHINE v prehľade dynamických nákupných systémov vyberie daný DNS systém, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.

Všetky výdavky spojené so zaradením do DNS, s prípravou a predložením ponuky do vybraných zákaziek znáša záujemca bez akéhokoľvek finančného alebo iného nároku voči verejnému obstarávateľovi.

Žiadosť o zaradenie sa predkladá elektronicky do systému JOSEPHINE, umiestnenom na webovom sídle <https://josephine.proebiz.com>.

5.2 Obsah žiadosti o zaradenie do DNS

Žiadosť o zaradenie musí byť verejnému obstarávateľovi predložená prostredníctvom príslušného rozhrania systému JOSEPHINE (záložka „Žiadosti“) v slovenskom alebo v českom jazyku.

Žiadosť o zaradenie do DNS musí obsahovať nasledujúce dokumenty:

- **podpisom potvrdenú žiadosť o zaradenie** podľa prílohy týchto súťažných podkladov; podpísanú žiadosť je potrebné naskenovať a predložiť ako pdf dokument,

- **splnomocnenie** konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca; podpísané plnomocenstvo je potrebné naskenovať a predložiť ako pdf dokument,

- **dokumenty, ktorými záujemca alebo skupina záujemcov preukazuje splnenie podmienok účasti**: dokumenty preukazujúce splnenie podmienky účasti,

- **súhlas/nesúhlas so skrátením lehoty na predkladanie ponúk** podľa § 61 ods. 4 zákona.

5.3 Vyhodnotenie doručených žiadostí o zaradenie do DNS

Verejný obstarávateľ bude pri vyhodnocovaní doručených žiadosti o zaradenie postupovať v súlade so zákonom. Komunikácia medzi záujemcom /záujemcami a verejným obstarávateľom/komisiou menovanou na vyhodnotenie doručených žiadostí o zaradenie bude prebiehať výhradne elektronicky, prostredníctvom komunikačného rozhrania systému JOSEPHINE.

Verejný obstarávateľ po zriadení DNS bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bola jeho žiadosť zamietnutá s uvedením dôvodu a lehoty, v ktorej môže byť doručená námietka a práva podať opätovne novú žiadosť o zaradenie.

1. **Preukázanie splnenia podmienok účasti**

Záujemca preukazuje splnenie podmienok účasti pre zaradenie do DNS v zmysle zákona o verejnom obstarávaní. Každý záujemca je povinný predložiť doklady, ktorými preukazuje splnenie podmienok účasti týkajúcich sa osobného postavenia podľa § 32 zákona a technickej alebo odbornej spôsobilosti podľa § 34 zákona, v kontexte minimálnej požadovanej úrovne štandardov uvedenej v týchto súťažných podkladoch. Zároveň sa vyžaduje splnenie aj ďalších požiadaviek na formálny a vecný obsah predkladaných dokladov a dokumentov a formáty kódovania a šifrovania a komunikačné formáty, ktoré sú uvedené v týchto podkladoch.

Záujemca predkladá doklady a dokumenty na preukázanie splnenia podmienok účasti ako scan originálov/úradne overených kópií.

**6.1 Preukázanie splnenia podmienky účasti podľa § 32 zákona - Osobné postavenie**

**Predkladá pre všetky kategórie, pre ktorú predkladá žiadosť o zaradenie do DNS spoločne.**

Vyžaduje sa splnenie podmienok účasti osobného postavenia podľa § 32 ods. 1 zákona a ich preukázanie spôsobom podľa § 32 alebo zápisom v registri hospodárskych subjektov podľa § 152 zákona, resp. zápisom v obdobnom registri iného členského štátu.

V prípade záujemcu, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak má záujemca sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona o verejnom obstarávaní alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Záujemca môže splnenie podmienok účasti týkajúcich sa osobného postavenia preukázať zápisom do zoznamu hospodárskych subjektov v súlade s § 152 zákona o verejnom obstarávaní.

Verejný obstarávateľ uzná rovnocenný zápis alebo potvrdenie o zápise vydané príslušným orgánom iného členského štátu, ktorým záujemca preukazuje splnenie podmienok účasti vo verejnom obstarávaní.

Verejný obstarávateľ prijme aj iný rovnocenný doklad predložený uchádzačom.

V prípade, že zápis do zoznamu hospodárskych subjektov nepokrýva podmienky účasti týkajúce sa osobného postavenia ustanovené v § 32 ods. 1 zákona o verejnom obstarávaní, uchádzač tieto skutočnosti preukáže samostatným dokladom preukazujúcim požadovanú podmienku účasti vydaným príslušnou inštitúciou.

V prípade, že uchádzač preukazuje splnenie podmienky účasti podľa § 32 ods. 2 zákona o verejnom obstarávaní, je povinný predkladať všetky zákonom požadované doklady podľa odseku 2, pretože verejný obstarávateľ nemá prístup k údajom z informačných systémov verejnej správy podľa osobitného predpisu (portál oversi.gov.sk).

V prípade preukázania podmienky účasti osobného postavenia zápisom do zoznamu hospodárskych subjektov verejný obstarávateľ upozorňuje záujemcov, že ich zaradenie bude len do doby platnosti zápisu v zozname hospodárskych subjektov. Za týmto účelom verejný obstarávateľ s odoslaním informácie o zaradení oznámi záujemcovi dokedy je jeho zápis platný. Záujemca je povinný najneskôr 7 kalendárnych dní pred skončením platnosti zápisu v zozname hospodárskych subjektov preukázať verejnému obstarávateľovi aktualizovaný zápis (napr. predložením žiadosti o aktualizovanie zápisu doručenej na UVO v zákonných lehotách). Ak tak záujemca neurobí, verejný obstarávateľ po skončení platnosti zápisu vylúči záujemcu zo zriadeného DNS.

Verejný obstarávateľ vylúči z verejného obstarávania uchádzača alebo záujemcu, ak na základe dôveryhodných informácií má dôvodné podozrenie, že uchádzač alebo záujemca uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž - podľa § 40 ods. 6 písm. g) zákona o verejnom obstarávaní.

**6.2 Preukázanie splnenia podmienky účasti podľa § 33 zákona - Ekonomické a finančné postavenie**

Nepožaduje sa.

**6.3 Preukázanie splnenia podmienky účasti podľa § 34 zákona - Technická spôsobilosť alebo odborná spôsobilosť**

**Predkladá pre každú kategóriu, pre ktorú predkladá žiadosť o zaradenie do DNS zvlášť.**

 Podľa § 34 ods. 1 písm. a) zákona – **zoznamom dodávok tovarov a súvisiacich služieb za predchádzajúce tri roky od vyhlásenia verejného obstarávania** s uvedením cien, lehôt dodania a odberateľov; dôkazom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Uchádzač predloží zoznam dodávok tovarov a súvisiacich služieb rovnakého alebo podobného charakteru ako je predmet zákazky za predchádzajúce tri rokyza predchádzajúce tri roky od vyhlásenia tohto verejného obstarávania. V prípade, že uchádzač dodával tovar pre verejných obstarávateľov alebo obstarávateľov, dôkazom je referencia. Verejný obstarávateľ zohľadní referencie uchádzačov uvedené v evidencii referencií podľa [*§ 12*](https://www.slov-lex.sk/pravne-predpisy/SK/ZZ/2015/343/20220801?ucinnost=21.09.2022#paragraf-12) zákona, ak takéto referencie ku dňu predloženia žiadosti o účasť existujú a uchádzač ich v žiadosti o účasť identifikoval.

Minimálna požadovaná úroveň štandardov:

Potvrdené/zverejnené referencie od odberateľov, vo výške **min. 100 tisíc EUR bez DPH.**

Za predchádzajúce 3 (tri) roky sa považujú posledné 3 (tri) priebežné roky pred vyhlásením tejto verejnej súťaže.

Podľa § 34 ods. 1 písm. m) zákona - **certifikátmi alebo potvrdeniami s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu**.

Uchádzač predloží minimálne:

* platné potvrdenia Štátnej veterinárnej a potravinovej správy SR o schválení/registrácii potravinárskej prevádzkarne podľa zákona č. 152/1995 Z. z. o potravinách v znení neskorších predpisov na preukázanie súhlasu štátneho orgánu na činnosť súvisiacu s predmetom zákazky, zvlášť na skladovanie, distribúciu a uvádzanie na trh potravinových výrobkov, resp. výrobkov rýchlo podliehajúcich skaze, resp. obdobného charakteru (podľa príslušnej Kategórie, do ktorej podáva žiadosť o účasť),
* platné potvrdenia Štátnej veterinárnej a potravinovej správy SR o hygienickej spôsobilosti motorových vozidiel určených na prepravu potravinárskych výrobkov, alebo záznamu z kontroly vykonanej na motorových vozidlách. V prípade, ak dodávku tovaru bude predávajúci vykonávať na základe zmluvného vzťahu s dopravcom, predloží úradne overenú kópiu uzavretej zmluvy s dopravcom a potvrdenie o hygienickej spôsobilosti motorových vozidiel použitých na prepravu (podľa príslušnej Kategórie, do ktorej podáva žiadosť o účasť).

**Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.** V takomto prípade musí uchádzač verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. **Osoba, ktorej kapacity majú byť použité na preukázanie technickej alebo odbornej spôsobilosti, musí spĺňať podmienky účasti podľa § 32 ods. 1 zákona** a nesmú u nej existovať dôvody na vylúčenie podľa [§ 40 ods. 6 písm. a) až g)](https://www.slov-lex.sk/pravne-predpisy/SK/ZZ/2015/343/20170201#paragraf-40.odsek-6.pismeno-a) a [ods. 7](https://www.slov-lex.sk/pravne-predpisy/SK/ZZ/2015/343/20170201#paragraf-40.odsek-7) zákona; **vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.**

Skupina dodávateľov preukazuje splnenie podmienok účasti vo verejnom obstarávaní týkajúcich sa technickej alebo odbornej spôsobilosti preukazuje spoločne.

**7. Zaradenie záujemcu do zriadeného DNS**

Do dynamického nákupného systému musí byť bezodkladne zaradený každý záujemca, ktorý požiadal o zaradenie a splnil podmienky účasti. Počet záujemcov nemožno obmedziť.

Verejný obstarávateľ bezodkladne informuje záujemcu o zaradení alebo nezaradení do dynamického nákupného systému. Informácia o nezaradení do dynamického nákupného systému obsahuje najmä identifikáciu dynamického nákupného systému, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka podľa zákona.

Dynamický nákupný systém sa považuje za zriadený doručením informácie podľa § 60 ods. 8 zákona všetkým záujemcom, ktorý predložili žiadosť o účasť v lehote podľa § 60 ods. 3 zákona.

Pri zaraďovaní záujemcov do zriadeného dynamického nákupného systému sa postupuje podľa § 60 ods. 6 až 8 zákona.

Dynamický nákupný systém je počas doby na ktorý bol zriadený, bezodplatne prístupný pre všetkých záujemcov, ktorí spĺňajú podmienky zaradenia do dynamického nákupného systému. Hospodárskym subjektom ktorí majú záujem o zaradenie do dynamického nákupného systému ani záujemcom zaradeným v dynamickom nákupnom systéme, verejný obstarávateľ nebude účtovať žiadne poplatky.

Verejný obstarávateľ môže počas trvania dynamického nákupného systému záujemcu zaradeného do dynamického nákupného systému písomne – elektronicky, spôsobom určeným funkcionalitou JOSEPHINE požiadať, aby do piatich pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti.

Ak počas trvania dynamického nákupného systému verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v dynamickom nákupnom systéme alebo ho vyradí a postupuje podľa druhého odseku tohto článku.

Verejný obstarávateľ vyradí z dynamického nákupného systému záujemcu aj vtedy, ak nastanú u záujemcu okolnosti podľa § 11 ods. 1 zákona. O vylúčení z dynamického nákupného systému ho informuje písomne – elektronicky, spôsobom určeným funkcionalitou JOSEPHINE

7.1 Komunikácia a vysvetľovanie

Verejný obstarávateľ bude pri komunikácii so záujemcami / uchádzačmi postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami / uchádzačmi.

7.2 Pravidlá pre doručovanie zásielok

Zásielka sa považuje za doručenú záujemcovi / uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

Ak je odosielateľom zásielky verejný obstarávateľ, tak záujemcovi / uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca / uchádzač sa prihlási do systému a v komunikačnom rozhraní bude mať zobrazený obsah komunikácie – zásielky, správy. Záujemca / uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca / uchádzač, tak po prihlásení do systému a otvorení príslušného DNS alebo príslušnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania bude verejným obstarávateľom zverejnené v časti Dokumenty predmetného DNS alebo predmetnej zákazky.

Podania a dokumenty súvisiace s uplatnením revíznych postupov sú medzi verejným obstarávateľom a záujemcami / uchádzačmi doručované prostredníctvom komunikačného rozhrania systému JOSEPHINE. Doručovanie námietok a ich odvolávanie vo vzťahu k Úradu pre verejné obstarávanie je riešené v zmysle § 170 ods. 8 písm. b) zákona.

7.2 Vysvetľovanie informácií

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie vždy k dispozícii. Verejný obstarávateľ nebude duplicitne zverejňovať dokumenty aj na profile.

V prípade nejasností alebo potreby objasnenia požiadaviek a informácií uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o zaradenie alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

Verejný obstarávateľ poskytne vysvetlenie prostredníctvom komunikačného rozhrania systému JOSEPHINE bezodkladne všetkým záujemcom, ktorí sú verejnému obstarávateľovi známi, najneskôr však šesť dní pred uplynutím lehoty na podanie žiadosti o zaradenie, za predpokladu, že o vysvetlenie sa požiada dostatočne vopred, a súčasne verejný obstarávateľ zverejní vysvetlenie v systéme JOSEPHINE.

**8. Všeobecné informácie k webovej aplikácii JOSEPHINE**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

• Mozilla Firefox verzia 13.0 a vyššia

• Google Chrome

• Microsoft Edge

Verejný obstarávateľ pre správnu prácu so systémom dôrazne odporúča hospodárskym subjektom, aby si prečítali manuál používania systému JOSEPHINE, ktorý je dostupný na stránke josephine.proebiz.com v pravom hornom kontextovom menu.

II. VYTVORENIE DNS A ZADÁVANIE ZÁKAZIEK V RÁMCI DNS

**9. Zadávanie zákaziek v rámci DNS**

Verejný obstarávateľ nemôže odoslať výzvu na predkladanie ponúk pred zriadením DNS.

Po zriadení DNS verejný obstarávateľ nemôže odoslať výzvu na predkladanie ponúk

a) počas plynutia predĺženej lehoty podľa § 60 ods. 14 zákona alebo

b) ak neboli žiadosti o účasť vyhodnotené v lehotách podľa § 60 ods. 13 a 14 zákona.

Pri zadávaní každej konkrétnej zákazky v rámci DNS verejný obstarávateľ, s využitím funkcionalít JOSEPHINE, vyzve na predloženie ponuky všetkých záujemcov, ktorí boli zaradení do DNS, na každú kategóriu zvlášť, ktorá sa zadáva v rámci DNS.

Pri zadávaní konkrétnej zákazky v rámci DNS verejný obstarávateľ súčasne pošle všetkým záujemcom zaradeným do systému výzvu na predkladanie ponúk, ktorá obsahuje náležitosti podľa zákona. Výzva na predkladanie ponúk môže obsahovať presnejšiu formuláciu kritérií na vyhodnotenie ponúk, ak je to potrebné.

Lehota na predkladanie ponúk bude určená vo výzve na predkladanie ponúk.

Ponuky predložené v lehote na predkladanie ponúk sa vyhodnocujú podľa kritérií uvedených v oznámení o vyhlásení verejného obstarávania, prípadne spresnených vo výzve na predkladanie ponúk.

Zmluva sa uzavrie s úspešným uchádzačom, ktorý predložil najlepšiu ponuku, v závislosti od použitých kritérií na vyhodnotenie ponúk, spôsobom uvedeným v týchto súťažných podkladoch a vo výzve na predkladanie ponúk.

Verejný obstarávateľ si vyhradzuje zadať zákazku aj mimo zverejneného SPEED KATALÓGu.

Pre jednotlivé výzvy v rámci DNS sa rozlišujú nasledovné typy predkladania ponuky:

1. mimo SPEED KATALÓG – klasická výzva v DNS
2. poloautomatizované predkladanie – záujemca musí ponuku predložiť svojím aktívnym konaním, pričom vo svojom SPEED KATALÓGu môže/nemusí aktualizovať/doplniť ním zadané ceny.
3. automatizované predkladanie – ak má záujemca vyplnený SPEED KATALÓG, ten mu automaticky ponuku predloží.

**11. SPEED KATALÓG**

11.1 Štruktúra elektronického katalógu (SPEED KATALÓG)

Verejný obstarávateľ definuje katalóg (SPEED KATALÓG), vrátane špecifikácií jednotlivých položiek tohto katalógu. Katalóg je neoddeliteľnou súčasťou súťažných podkladov a bude tvoriť prílohu uzavretej zmluvy.

Katalóg zodpovedá predmetu DNS a je delený do jednotlivých kategórií DNS v súlade so súťažnými podkladmi.

Verejný obstarávateľ si vyhradzuje právo na doplnenie / aktualizáciu tohto sortimentného katalógu. Takto aktualizovaný katalóg bude opätovne zverejnený na totožnej internetovej stránke, mieste, kde sú zverejnené súťažné podklady a bude taktiež zverejnený pri danom DNS v systéme JOSEPHINE. O doplnení / aktualizácii sortimentného katalógu budú všetci záujemcovia aj jednotliví kvalifikovaní záujemcovia v danej kategórii informovaní pomocou komunikačného rozhrania systému JOSEPHINE.

11.2 Zadávanie hodnôt do elektronického katalógu

Vlastné ceny zadáva do elektronického katalógu len záujemca **splňujúci podmienky účasti (kvalifikácie) v príslušnej kategórii DNS.** Tento katalóg bude sprístupnený všetkým záujemcom pred zaradením do DNS. Záujemca nezaradený do DNS nebude môcť v katalógu nič vyplňovať, ale položky a štruktúru vidí. Záujemca ihneď po úspešnej kvalifikácii a zaradení do DNS **v príslušnej kategórii** bude môcť bez obmedzenia ceny zadávať a priebežne aktualizovať, prípadne ich rušiť. Zaradený záujemca k príslušnej položke v katalógu vloží ponukovú cenu do stĺpca „jednotková cena bez DPH“, „jednotková cena s DPH“ a „Vyplniť DPH“.

Termín dodania položiek uvedených v katalógu je verejným obstarávateľom určený v zmysle zmluvy na základe konkrétnej vyhlásenej výzvy.

**Verejný obstarávateľ nemá prístup k cenám v katalógu žiadneho zo záujemcov**.

Vyplnenie katalógu (SPEED KATALÓGu) nie je podmienkou účasti  zaradenia do DNS. Verejný obstarávateľ upozorňuje, že vyplnenie SPEED KATALÓGu nie je ekvivalentom predloženia ponuky, ale vyplnením katalógu sa vytvára prostredie pre budúce predloženie ponuky v čase vyhlásenia konkrétnej zákazky.

Vyplnením katalógu záujemca umožní systému JOSEPHINE automatizovane pripraviť ponuku do vyhlásenej zákazky. **Takto pripravenú ponuku záujemca následne len skontroluje, upraví/doplní a odošle** / predloží v lehote na predkladanie ponúk. Vyplnenie údajov v elektronickom katalógu (SPEED KATALÓGU) pre položky zaradené do konkrétnej zákazky konkrétnej kategórie v DNS v zmysle doručenej výzvy, nie je podmienkou predloženia ponuky v tejto konkrétnej zákazke. Verejný obstarávateľ upozorňuje, že **záujemca musí vlastným zásahom ponuku odoslať do vyhlásenej zákazky**. (systém JOSEPHINE ponuku len automatizovane pripraví z už doposiaľ vyplnených údajov, nedochádza k jej automatizovanému odoslaniu.)

Pozn.: Zaradený záujemca – dodávateľ v systéme zaklikne, že **súhlasí** s automatickým predložením ponuky (automatizované predkladanie), resp. **nesúhlasí** s automatickým predložením ponuky (poloautomatizované predkladanie). Popísané v bode 11.3..

Záujemca, ktorý počas doby trvania DNS stratí kvalifikáciu, stratí zároveň prístup k svojmu katalógu a ním zadávaných hodnôt. Systém JOSEPHINE záujemcom zadané hodnoty a ceny zablokuje (zneprístupní) - ceny budú systémovo nedostupné. V prípade opätovného splnenia podmienky účasti (kvalifikácie) môže záujemca opätovne hodnoty / ceny do katalógu zadávať.

11.3 Vytvorenie konkrétnej zákazky v DNS

**Verejný obstarávateľ vytvorí zákazku v DNS.** Vo výzve zverejní položky z katalógu ktoré obstaráva, resp. v mimoriadnych prípadoch položky mimo katalóg – klasická výzva.Zároveň vo výzve uvedie či ide o**poloautomatizované** alebo **automatizované** predkladanie ponúk, resp. klasickú výzvu.

1. Poloautomatizované predkladanie ponúk

Vyplnenie údajov v katalógu (SPEED KATALÓG) nie je podmienkou predloženia ponuky v jednotlivých konkrétnych zákazkách v DNS. Verejný obstarávateľ upozorňuje, že **zaradený záujemca musí** **vlastným zásahom ponuku odoslať do vyhlásenej zákazky.** Vyplnením katalógu záujemca umožní systému JOSEPHINE pripraviť ponuku do vyhlásenej zákazky. **Takto pripravenú ponuku záujemca následne len skontroluje a odošle** / predloží v lehote na predkladanie ponúk (systém JOSEPHINE ponuku len automatizovane pripraví, nedochádza k jej automatizovanému odoslaniu).

1. Automatizované predkladanie ponúk

Zradený záujemca v lehote predkladania ponúk buď automatizovane prenesie ceny, ktoré zadal pri jeho zaradení do DNS alebo tieto ceny **aktualizuje a potvrdí ich, čím predloží ponuku**. Záujemca (uchádzač) môže automatizovane pripravenú ponuku aj stiahnuť prostredníctvom tlačidla „**Zamietnuť predloženie ponuky**“ (v tom prípade v konkrétnej výzve ponuku nepredloží).

V prípade, že záujemca do konca lehoty na predkladanie ponúk nevykoná žiaden úkon a pri **položkách v katalógu (uvedených vo výzve) má zadané ceny, systém JOSEPHINE automatizovane predloží pripravenú ponuku**.

Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

III.PONUKY PREDKLADANÉ NA ZÁKAZKY V RÁMCI DNS

**12. Vyhotovenie a jazyk ponuky**

Ponuky predkladané na konkrétne zákazky zadávané v rámci DNS (ďalej aj len „ponuky“) musia byť vyhotovené a predložené výlučne elektronicky, spôsobom určeným funkcionalitou systému JOSEPHINE.

Ponuky sa predkladajú v slovenskom jazyku. Ak je ponuka vyhotovená v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka

Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa spôsobom určeným funkcionalitou systému JOSEPHINE predkladajú naskenované vo formáte .pdf.

Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa spôsobom určeným funkcionalitou systému JOSEPHINE predkladajú v pôvodnej elektronickej podobe.

Ak uchádzač nevypracoval ponuku predkladanú na konkrétnu zákazku zadávanú v rámci DNS sám, uvedie v ponuke osobu, ktorej služby alebo podklady pri jej vypracovaní využil, vo formáte .pdf. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

Uchádzač je zodpovedný za označenie a zabezpečenie predložených dokumentov/súborov v ponuke v súlade s platnými právnymi predpismi Slovenskej republiky a Európskej únie.

Všetky náklady a výdavky spojené s prípravou, vyhotovením a predložením ponúk na konkrétnu zákazku zadávanú v rámci DNS znáša záujemca/uchádzač bez finančného nároku voči verejnému obstarávateľovi, bez ohľadu na výsledok zadávania konkrétnej zákazky v rámci DNS.

**13. Variantné riešenie**

Variantné riešenie sa neumožňuje.

Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

**14. Mena a ceny uvádzané v ponukách, mena finančného plnenia**

Uchádzačom navrhovaná zmluvná cena za dodanie požadovaného predmetu v rámci konkrétnej zákazky zadávanej v rámci DNS, bude vyjadrená v mene Slovenskej republiky v EUR, v súlade s požiadavkami uvedenými v jednotlivých výzvach na predkladanie ponúk.

Uchádzač stanoví zmluvnú cenu za obstarávaný predmet konkrétnej zákazky na základe vlastných výpočtov, činností, výdavkov a príjmov podľa platných právnych predpisov.

Uchádzač je povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu konkrétnej zákazky zadávanej v rámci DNS.

Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch a vo výzve na predkladanie ponúk.

Ak uchádzač nie je platcom DPH, uvedie skutočnosť v ponuke uvedie.

IV. PREDKLADANIE A VYHODNOCOVANIE PONÚK V RÁMCI DNS

**15. Oprávnenie predložiť ponuku**

Uchádzačom je záujemca, ktorý požiadal o zaradenie do DNS, splnil podmienky zaradenia do DNS, bol zaradený do DNS a ktorého verejný obstarávateľ vyzval na predloženie ponuky v zadávaní konkrétnej zákazky v rámci DNS.

**16. Predloženie ponuky a späťvzatie ponuky**

Každý uchádzač môže vo verejnom obstarávaní predložiť iba jednu ponuku pri zadávaní konkrétnej zákazky v rámci DNS, buď samostatne sám za seba alebo ako člen skupiny dodávateľov, a to výlučne elektronicky, spôsobom určeným funkcionalitou systému JOSEPHINE. Uchádzač nemôže byť v tom istom postupe zadávania zákazky, resp. pri zadávaní konkrétnej zákazky v rámci DNS, členom skupiny dodávateľov, ktorá predkladá ponuku.

Uchádzač predloží úplnú ponuku na konkrétnu zadávanú zákazku v rámci DNS v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou systému JOSEPHINE.

Verejný obstarávateľ elektronicky, prostredníctvom funkcionality systému JOSEPHINE potvrdí prijatie ponuky pri zadávaní konkrétnej zákazky v rámci DNS uchádzačovi.

Verejný obstarávateľ vylúči uchádzača:

a) ak nedodržal určený spôsob komunikácie,

b) ak obsah jeho ponuky pri zadávaní konkrétnej zákazky v rámci DNS nie je možné sprístupniť,

c) ak nepredložil ponuku na konkrétnu zadávanú zákazku v rámci DNS vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk, alebo

d) ktorý je súčasne členom skupiny dodávateľov.

Ponuka v elektronickej podobe predložená na konkrétnu zákazku zadávanú v rámci DNS sa po uplynutí lehoty na predkladanie ponúk nesprístupní.

Uchádzač môže predloženú ponuku pri zadávaní konkrétnej zákazky v rámci DNS vziať späť do uplynutia lehoty na predkladanie ponúk.

Späťvzatie ponuky predloženej na konkrétnu zákazku zadávanú v rámci DNS je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou systému JOSEPHINE.

**17. Lehota na predkladanie ponúk**

Lehotu na predkladanie ponúk pri zadávaní zákaziek v rámci dynamického nákupného systému určí verejný obstarávateľ vo výzve na predkladanie ponúk.

Uchádzači predložia svoje ponuky v lehote na predkladanie ponúk výlučne elektronicky, spôsobom určeným funkcionalitou systému JOSEPHINE.

Obsah každej ponuky doručenej v lehote na predkladanie ponúk bude sprístupnený až po uplynutí lehoty na predkladanie ponúk.

**18. Lehota viazanosti ponúk**

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom vo výzve na predkladanie ponúk.

Verejný obstarávateľ oznámi uchádzačom zmenenú lehotu viazanosti ponúk. Uchádzači sú svojou ponukou viazaní do uplynutia lehoty viazanosti ponúk určenej verejným obstarávateľom, vrátane zmenenej lehoty viazanosti ponúk.

**19. Otváranie ponúk**

Neverejné otváranie ponúk, vykonávané elektronicky, spôsobom určeným funkcionalitou systému JOSEPHINE, sa uskutoční v mieste a v čase uvedenom vo výzve na predkladanie ponúk.

**20. Vyhodnocovanie ponúk**

Verejný obstarávateľ/komisia vyhodnotí ponuky z hľadiska splnenia požiadaviek verejného obstarávateľa na predmet zákazky, ktoré uviedol vo výzve na predkladanie ponúk a/alebo v súťažných podkladoch a v prípade pochybností si overí správnosť informácií a dôkazov, ktoré poskytli uchádzači. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.

**21. Vysvetľovanie ponuky, odôvodnenie mimoriadne nízkej ponuky**

Ak verejný obstarávateľ/komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne - elektronicky spôsobom určeným funkcionalitou systému JOSEPHINE, požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

Ak sa pri zadávaní konkrétnej zákazky v rámci DNS javí ponuka ako mimoriadne nízka vo vzťahu k dodávanému tovaru, verejný obstarávateľ/komisia písomne – elektronicky, spôsobom určeným funkcionalitou systému JOSEPHINE, požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

Uchádzač musí doručiť odôvodnenie mimoriadne nízkej ponuky do piatich pracovných dní odo dňa doručenia žiadosti o vysvetlenie, pokiaľ komisia neurčila dlhšiu lehotu.

Komisia zohľadní vysvetlenie ponuky uchádzača v súlade s požiadavkou alebo odôvodnenie mimoriadne nízkej ponuky, ktoré vychádza z predložených dôkazov.

**22. Vylúčenie ponuky / uchádzača**

Verejný obstarávateľ podľa zákona vylúči uchádzača, ktorý je v tom istom postupe zadávania konkrétnej zákazky v rámci DNS súčasne členom skupiny dodávateľov, ktorá predkladá ponuku.

Verejný obstarávateľ podľa zákona vylúči ponuku, ak:

- ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

- uchádzač nedoručí písomné vysvetlenie ponuky na základe požiadavky podľa zákona a to do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu,

- uchádzačom predložené vysvetlenie ponuky nie je svojim obsahom v súlade s požiadavkou podľa zákona,

- uchádzač nedoručí písomné - elektronicky spôsobom určeným funkcionalitou systému JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,

- uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa zákona,

- uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

- uchádzač sa pokúsil neoprávnene ovplyvniť postup verejného obstarávateľa.

Verejný obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie.

Verejný obstarávateľ písomne - elektronicky spôsobom určeným funkcionalitou systému JOSEPHINE, oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom podľa zákona a lehoty, v ktorej môže byť doručená námietka podľa zákona.

**23. Vyhodnocovanie návrhov na plnenie kritérií**

Verejný obstarávateľ/komisia zriadená verejným obstarávateľom vyhodnotí ponuky uchádzačov predložených do konkrétnej zákazky v rámci DNS, ktoré neboli vylúčené, na základe objektívnych kritérií na vyhodnotenie ponúk určených vo výzve na predkladanie ponúk a/alebo v súťažných podkladoch konkrétnej zákazky a na základe pravidiel ich uplatnenia, ktoré nie sú diskriminačné a podporujú čestnú hospodársku súťaž, s cieľom určiť najvýhodnejšiu ponuku.

**Ponuky sa vyhodnocujú na základe kritéria na vyhodnotenie ponúk „Najnižšia celková cena vyjadrená v EUR s DPH“.**

Elektronická aukcia sa nepoužije.

**24**. **Informácia o výsledku vyhodnocovania ponúk**

Verejný obstarávateľ po vyhodnotení ponúk predložených v rámci zadávania konkrétnej zákazky a po odoslaní všetkých oznámení o vylúčení ponúk uchádzača/uchádzačov, bezodkladne písomne, spôsobom určeným funkcionalitou systému JOSEPHINE oznámi všetkým dotknutým uchádzačom, výsledok vyhodnotenia ponúk v súlade s § 55 zákona o verejnom obstarávaní, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v systéme JOSEPHINE. Úspešnému uchádzačovi oznámi že v súťaži uspal a jeho ponuku prijíma. Súčasne ostatným neúspešným uchádzačom oznámi, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača, informácie o charakteristikách a výhodách jeho ponuky, vyhodnotenia podmienok účasti a lehoty, v ktorej môže byť doručená námietka podľa zákona.

V. UZAVRETIE ZMLUVY

**25. Uzavretie zmluvy**

Uzavretá zmluva nesmie byť v rozpore s týmito súťažnými podkladmi a s ponukou predloženou úspešným uchádzačom alebo úspešnými uchádzačmi.

Verejný obstarávateľneuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZRPVS“).

Úspešný uchádzač v rámci poskytnutia súčinnosti k podpisu zmluvy je povinný:

1. uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona ,
2. mať zápis v registri partnerov verejného sektora, ak má úspešný uchádzač povinnosť zapisovať sa do registra partnerov verejného sektora podľa ZRPVS a nie je zapísaný v registri partnerov verejného sektora podľa § 18 ZRPVS alebo ktorého subdodávatelia alebo subdodávatelia podľa ZRPVS, ktorí majú povinnosť zapisovať sa do registra partnerov verejného sektora podľa ZRPVS a nie sú zapísaní v registri partnerov verejného sektora podľa § 18 ZRPVS.

**26. Záverečné ustanovenia**

Verejný obstarávateľ bude postupovať v súlade so zákonom VO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone.

**27. Prílohy súťažných podkladov**

Prílohami k týmto súťažným podkladom sú:

Príloha č. 1 – Žiadosť o zaradenie do DNS

Príloha č. 2 – Informatívny návrh Výzvy na predkladanie ponúk používanej v rámci zriadeného DNS

Príloha č. 3 – Informatívne súťažné podklady k výzve vyhlasovanej v rámci zriadeného DNS

Príloha č. 4 – Súhlas so skrátením lehoty na predkladanie ponúk podľa § 61 ods. 4 zákona